Doložka vybraných vplyvov


	1. Základné údaje

	Názov materiálu

	Národná koncepcia informatizácie verejnej správy Slovenskej republiky


	Predkladateľ (a spolupredkladateľ)

	Úrad podpredsedu vlády SR pre investície a informatizáciu

	Charakter predkladaného materiálu
	☒	Materiál nelegislatívnej povahy

	
	☐	Materiál legislatívnej povahy

	
	☐	Transpozícia práva EÚ

	V prípade transpozície uveďte zoznam transponovaných predpisov:
Nie je aplikovateľné.


	Termín začiatku a ukončenia PPK
	19.11.2015 – 4.12.2015

	Predpokladaný termín predloženia na MPK*
	8.2.2016 – 19.2.2016

	Predpokladaný termín predloženia na Rokovanie vlády SR*
	28.9.2016

	

	2. Definícia problému

	Uveďte základné problémy, na ktoré navrhovaná regulácia reaguje.
Úrad podpredsedu vlády SR pre investície a informatizáciu v súlade s § 4 ods. 1 písm. a) zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov (ďalej len „zákon o IS VS“), vypracúva a predkladá vláde Slovenskej republiky na schválenie Národnú koncepciu informatizácie verejnej správy Slovenskej republiky (ďalej len „NKIVS“).
NKIVS schválená v roku 2008 pokryla obdobie informatizácie verejnej správy do roku 2015. Ciele a princípy ustanovené v NKIVS boli dodržiavané pri budovaní a rozvoji informačných systémov verejnej správy.
Viaceré inovatívne aktivity, ovplyvňujúce zmeny v doterajšej informatizácii verejnej správy (napr. zavádzanie vládneho cloudu, reforma procesov verejnej správy, rozvoj enterprise architektúry v prostredí verejnej správy) vyvolali potrebu jej aktualizácie. 
Ciele a princípy ustanovené touto NKIVS musia byť dodržiavané pri budovaní a rozvoji informačných systémov verejnej správy. Dosiahnutie cieľov a dodržiavanie princípov ustanovených NKIVS si nevyžiada prostriedky z rozpočtu verejnej správy.

	3. Ciele a výsledný stav

	Uveďte hlavné ciele navrhovaného predpisu (aký výsledný stav chcete reguláciou dosiahnuť).
Kľúčové ciele budovania a rozvoja informatizácie verejnej správy, ktoré navrhovaná NKIVS adresuje, sú:
- posun k službám zameraným na zvyšovanie kvality života občanov,
- zvýšenie kvality a dostupnosti eGovernment služieb pre podnikateľov,
- zlepšovanie služieb pri využívaní moderných technológií (umožnenie modernizácie a racionalizácie verejnej správy IKT prostriedkami),
- priblíženie verejnej správy k maximálnemu využívaniu dát v zákaznícky orientovaných procesoch,
- optimalizácia využitia informačných technológii vo verejnej správe vďaka platforme zdieľaných služieb,
- bezpečnosť digitálneho a kybernetického priestoru.

	4. Dotknuté subjekty

	Uveďte subjekty, ktorých sa zmeny návrhu dotknú priamo aj nepriamo:
Dodržiavanie stanovených cieľov, princípov a priorít navrhnutých  koncepciou sa môže dotknúť subjektov verejnej správy, obyvateľov a podnikateľských subjektov zlepšeným poskytovaním služieb verejnej správy.

	5. Alternatívne riešenia

	Aké alternatívne riešenia boli posudzované?
Uveďte, aké alternatívne spôsoby na odstránenie definovaného problému boli identifikované a posudzované.
Neboli identifikované žiadne alternatívne riešenia. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
Navrhovaná koncepcia identifikuje potrebu vydania štandardov architektúry verejnej správy, ktoré budú implementované relevantným vykonávacím predpisom. 

	7. Transpozícia práva EÚ 

	Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.

	Neaplikuje sa.

	8. Preskúmanie účelnosti**

	Uveďte termín, kedy by malo dôjsť k preskúmaniu účinnosti a účelnosti navrhovaného predpisu.
Uveďte kritériá, na základe ktorých bude preskúmanie vykonané.
Nie je aplikovateľné.

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné

	

	9. Vplyvy navrhovaného materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy
	☒	Áno
	☐	Nie
	☐	Čiastočne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP
	☐	Pozitívne
	☒	Žiadne
	☐	Negatívne

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Vplyvy na informatizáciu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k návrhu.
Predkladaný materiál má koncepčný charakter a ako taký nemá vplyv na podnikateľské prostredie, sociálne vplyvy a ani na životné prostredie. Rovnako nebude mať vplyv na informatizáciu spoločnosti, pretože sa týmto dokumentom nepredpokladá  zmena alebo vytvorenie elektronickej služby ani zmena či vytvorenie informačného systému verejnej správy, ktoré sa identifikujú v rámci vplyvov na informatizáciu spoločnosti. 
Koncepcia stanovuje ciele, princípy a pravidlá tvorby a údržby architektúry verejnej správy, ako aj informačných systémov verejnej správy a zároveň stanovuje dlhodobé ciele rozvoja architektúry verejnej správy. 
Koncepcia v súlade s paralelne prebiehajúcim Operačným programom Integrovaná infraštruktúra (prioritná os 7) a Operačným programom Efektívna verejná správa, ktoré boli schválené vládou SR, vytvára priestor pre komplexný rozvoj a zefektívňovanie verejnej správy. 
V súčasnosti nie je možné vyčísliť výdavky jednotlivých subjektov verejnej správy. Aktivity spojené s budovaním a rozvojom informačných systémov verejnej správy, pri ktorých musia byť dodržané ciele, princípy a prioritizácia ustanovená koncepciou, budú v prípade ich realizácie zabezpečené v rámci schválených limitov dotknutých subjektov verejnej správy na príslušný rozpočtový rok.
Kľúčovými prínosmi koncepcie sú:
a)	definovanie strategickej architektúry verejnej správy SR, ktorá poskytuje vysoko – úrovňový pohľad na cieľovú architektúru poskytovaných služieb na biznis úrovni, úrovni informačných systémov verejnej správy a technologickej úrovni, 
b)	zavádzanie nástrojov pre návrh a implementáciu používateľsky prijemných, inovatívnych a efektívnych služieb verejnosti prostredníctvom rôznych prístupových kanálov a moderných informačno-komunikačných technológií v súlade s požiadavkami na reformu verejnej správy,
c)	komplexné zdieľanie a využívanie údajov v rozhodovacích procesoch a tým naštartovanie procesu posunu štátu smerom k inteligentnému vládnutiu, 
d)	definovanie strategických priorít informatizácie, ktorých implementácia je nevyhnutná pre ďalší rozvoj a informatizáciu v najbližšom období, a ktorých realizácia umožní modernizáciu verejnej správy vo všetkých jej aspektoch.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov
[bookmark: _GoBack]Jana Rampáčková, email: jana.haladikova@vicepremier.gov.sk; telefón: 02 / 5958 4414.

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.
Neaplikuje sa.

	13. Stanovisko Komisie pre posudzovanie vybraných vplyvov z PPK

	Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania.
Členovia Komisie k materiálu neuplatnili žiadne pripomienky. 
Záver: Stála pracovná komisia na posudzovanie vybraných vplyvov vyjadruje súhlasné stanovisko s materiálom predloženým na predbežné pripomienkové konanie.

